Toshkentning Yashnobod tumanidagi “Aviasozlar-4” mavzesida o‘tgan shanba kuni “Matiz” haydovchisi birinchi sinf o‘quvchini urib ketdi. Bola turli jarohatlar bilan kasalxonaga yetkazildi. Bu haqda Nuz.uz xabar bermoqda. Ma’lum bo‘lishicha, 1 aprel kuni “Matiz” “Aviasozlar-4” mavzesidagi 39-raqamli uy qarshisida 244-maktabning 1-sinf o‘quvchisini urib ketgan. Avtomobilni 37 yoshli ayol kishi boshqargan. Toshkent IIBB YHXB matbuot xizmatining xabar berishicha, bola 4-shahar klinik shifoxonasiga turli jarohatlar bilan olib ketilgan. Dastlabki ma’lumotlarga ko‘ra, bola yo‘lni belgilanmagan joydan kesib o‘tayotgan bo‘lgan. Ayni damda tekshiruv ishlari o‘tkazilmoqda.